b'\n_START_ARTICLE_\nFrode Haltli\n_START_PARAGRAPH_\nFrode Haltli (s. 1975 Levanger, Norja) on norjalainen harmonikkataiteilija._NEWLINE_Frode Haltli aloitti harmonikansoiton 7-vuotiaana perheen muutettua Hedmarkin V\xc3\xa5leriin. H\xc3\xa4n on seitsenkertainen Norjan mestari solistisarjassa ja h\xc3\xa4n voitti NRK:n Talentiaden-ohjelman 1991. Samana vuonna h\xc3\xa4nelle my\xc3\xb6nnettiin Hedmarkin l\xc3\xa4\xc3\xa4nin kulttuuripalkinto. Vuonna 2001 Haltli valittiin Bergenin Festspillene-festivaalissa vuoden nuoreksi solistiksi ja h\xc3\xa4nen debyyttilevytyksens\xc3\xa4 Looking on Darkness voitti norjalaisen Spellemannprisen-palkinnon nykymusiikin sarjassa 2002._NEWLINE_Haltli konsertoi ahkerasti, muun muassa trio POINGissa yhdess\xc3\xa4 saksofonisti Rolf-Erik Nystr\xc3\xb8min ja kontrabasisti H\xc3\xa5kon Thelinin kanssa.'